ශ්‍රීලංකා රේගුව විසින් මෝටර් රථ ආනයනයේ දී එකතු කරනු ලබන බදු ආදායමට ඉතාම අහිතකර ලෙස බලපාන සිද්ධීන් රැසක් ද විගණකාධිපතිවරයා සිය 2012 වර්ෂය සඳහා වූ වාර්තාව මඟින් හෙළි කරයි.දෙපාර්තමේන්තුවේ කටයුතු පරිගණක කර ඇතත් පරිගණක පද්ධතියේ පවතින දුර්වලතාවයන් නිසා වැරදි හා අක්‍රමිකතාවන් සිදුවීමේ හැකියාව බහුලව පවතින බව අවස්ථා ගණනාවක දී පෙන්වා දුන් නමුත් එය මේ වන තෙක් නිවැරදි කර නොතිබූ බවද වාර්තාව කියයි.දෙපාර්තමේන්තුවේ ආදායම් එකතු කිරීමේ කාර්යයේ දී නිරීක්ෂණය කරන ලද දුර්වලතා රැසක් මෙම වාර්තාව මගින් හෙළි කර ඇත.